UZŅĒMUMA LĪGUMS
	Rīgā,
	Uzņēmuma līguma parakstīšanas datums ir pēdējā pievienotā drošā elektroniskā paraksta un tā laika zīmoga pievienošanas datums.

	Biedrība “Latvijas Olimpiskā komiteja”

	Reģistrācijas numurs:
	50008022421

	Adrese:
	Grostonas iela 6B, Rīga, LV-1013, Latvija

	Banka:
	Swedbank AS

	Norēķinu konts:
	LV38HABA000140J063161

	Bankas kods:
	HABALV22

	tās ģenerālsekretāra personā,

	turpmāk šī Līguma tekstā saukta „Pasūtītājs”,

	no vienas puses,

	un

	SIA “Buzz Division”

	Reģistrācijas numurs:
	45403057657

	Juridiskā adrese:
	Rūpniecības iela 30, Rīga, LV-1045, Latvija

	Banka:
	Swedbank AS

	Norēķinu konts:
	LV07HABA0551048673618

	Bankas kods:
	HABALV22

	tās valdes locekles personā,

	turpmāk šī Līguma tekstā saukta „Izpildītājs”,

	no otras puses,

	abas kopā un katra atsevišķi turpmāk šī Līguma tekstā sauktas „Puses”,

	noslēdz šāda satura Līgumu:



1. Līguma priekšmets
1.1. Izpildītājs ir iesniedzis savu piedāvājumu Pasūtītāja rīkotajā iepirkuma procedūrā ar identifikācijas numuru: LOK-2025/02 “Par svinīgā sporta pasākuma “Trīs Zvaigžņu balva” organizēšanu” 2026. gadā un 2027. gadā (turpmāk tekstā – “Iepirkuma procedūra”). Pasūtītājs 2025. gada 8. maijā pieņēmis lēmumu, ar kuru Izpildītājs atzīts par uzvarētāju Iepirkuma procedūrā. Izpildītāja Iepirkuma procedūrā iesniegtais piedāvājums un finanšu piedāvājums ir šī Līguma neatņemamas sastāvdaļas - Pielikums Nr. 1 un Pielikums Nr. 2. 
1.2. Ņemot vērā Līguma 1.1. punktā minēto, Pasūtītājs uzdod Izpildītājam, bet Izpildītājs apņemas noteiktā laikā paveikt šādus uzdevumus (turpmāk tekstā - “Uzdevumi”):
1.2.1. [bookmark: _Hlk89078311]Izstrādāt “Trīs Zvaigžņu balva 2025” (turpmāk tekstā – “Trīs Zvaigžņu balva”) svinīgās ceremonijas realizāciju, tajā skaitā:
1.2.1.1. Trīs Zvaigžņu balvas svinīgās ceremonijas plānošanu;
1.2.1.2. Trīs Zvaigžņu balvas televīzijas tiešraides realizāciju un plānošanu;
1.2.1.3. Trīs Zvaigžņu balvas kopējās tāmes izstrādi;
1.2.1.4. Trīs Zvaigžņu balvas režijas koncepta izstrādi;
1.2.1.5. Trīs Zvaigžņu balvas radošās komandas komplektāciju;
1.2.1.6. Trīs Zvaigžņu balvas scenogrāfijas skiču un tehniskā projekta izstrādi;
1.2.1.7. Trīs Zvaigžņu balvas skaņu režijas koncepta un tehniskā projekta izstrādi;
1.2.1.8. Trīs Zvaigžņu balvas tehniskās komandas komplektāciju;
1.2.1.9. Trīs Zvaigžņu balvas muzikālo noformējumu, mākslinieku izvēli un saskaņošanu;
1.2.1.10. Trīs Zvaigžņu balvas repertuāra izvēli un saskaņošanu;
1.2.1.11. Trīs Zvaigžņu balvas muzikālo priekšnesumu aranžējuma veidošanu un numuru izstrādi;
1.2.1.12. Trīs Zvaigžņu balvas vadītāju izvēli un vienošanos;
1.2.1.13. Trīs Zvaigžņu balvas tehniskā scenārija izstrādi;
1.2.1.14. Trīs Zvaigžņu balvas teksta scenārija izstrādi;
1.2.1.15. Trīs Zvaigžņu balvas scenārija kartīšu ražošanu;
1.2.1.16. Trīs Zvaigžņu balvas aizskatuves menedžmentu - uzbūvi, nobūvi, mēģinājumu laika grafikus un nepieciešamo papildu personālu;
1.2.1.17. Trīs Zvaigžņu balvas svinīgās ceremonijas balvu pasniedzēju apzināšanu, vienošanos, informēšanu;
1.2.1.18. Trīs Zvaigžņu balvas svinīgās ceremonijas nomināciju video koncepta izveidi un saskaņošanu;
1.2.1.19. Trīs Zvaigžņu balvas svinīgās ceremonijas nomināciju video materiālu iegūšanu un atlasi;
1.2.1.20. Trīs Zvaigžņu balvas nominācijas "Mūža ieguldījums" filmēšanu un montāžu (tīrais video materiāls līdz piecām minūtēm);
1.2.1.21. Trīs Zvaigžņu balvas nominācijas “Gada sporta žurnālists/ fotogrāfs” filmēšanu un montāžu (tīrais video materiāls līdz piecām minūtēm);
1.2.1.22. Trīs Zvaigžņu balvas nominācijas “Gada ģimene sportā” filmēšanu un montāžu (tīrais video materiāls līdz piecām minūtēm);
1.2.1.23. Atlikušo Trīs Zvaigžņu balvas 12 (divpadsmit) nomināciju video montāžu (katras nominācija video materiāls līdz vienai minūtei);
1.2.1.24. Trīs Zvaigžņu balvas nomināciju video teksta ierunāšanu;
1.2.1.25. Titru informācijas apkopošanu un sagatavošanu televīzijas tiešraidei;
1.2.1.26. Pasūtītāja partneru integrāciju Trīs Zvaigžņu balvas svinīgās ceremonijas laikā atbilstoši aktuālajam sarakstam;
1.2.1.27. Trīs Zvaigžņu balvas svinīgās ceremonijas uzbūvi un pasākumu;
1.2.1.28. Trīs Zvaigžņu balvas svinīgās ceremonijas AKKA-LAA licences pieteikšanu.
1.2.2. Izstrādāt Trīs Zvaigžņu balvas televīzijas tiešraides realizāciju, kas sevī ietver:
1.2.2.1. Televīzijas radošās un tehniskās komandas komplektāciju;
1.2.2.2. Operatoru palīgtehnikas izvēli;
1.2.2.3. PTS izvēli un vienošanās panākšanu;
1.2.2.4. Televīzijas grafiku un titru paneļu izstrādi;
1.2.2.5. Trīs Zvaigžņu balvas svinīgās ceremonijas mēģinājumu norisi;
1.2.2.6. Trīs Zvaigžņu balvas svinīgās ceremonijas AKKA-LAA un LAIPA licenču saņemšanu un atskaites par ēteru iesniegšanu.
1.2.3. Trīs Zvaigžņu balvas svinīgās ceremonijas mārketinga un komunikācijas sadaļas nodrošināšana, kas sevī ietver:
1.2.3.1. Logo atjauninājumu un visu attiecīgo grafisko materiālu atjaunināšanu;
1.2.3.2. Maketu, baneru, sociālo tīklu un citu materiālu izstrādi, kā arī to izmēru maiņu;
1.2.3.3. Televīzijas un Radio reklāmu izstrādi.
1.2.4. [bookmark: _Hlk89079949]Trīs Zvaigžņu balvas radošās koncepcijas izstrāde, tajā skaitā:
1.2.4.1. Trīs Zvaigžņu balvas svinīgās ceremonijas scenogrāfijas izstrādi un satura veidošanu;
1.2.4.2. Televīzijas pašreklāmu;
1.2.4.3. Vizuālajiem materiāliem;
1.2.4.4. Trīs Zvaigžņu balvas nomināciju pieteikumu sagatavošanu;
1.2.4.5. Trīs Zvaigžņu balvas svinīgās ceremonijas pasākuma vadītājiem (vīrietis un sieviete);
1.2.4.6. Trīs Zvaigžņu balvas svinīgās ceremonijas muzikālajiem priekšnesumiem;
1.2.4.7. Trīs Zvaigžņu balvas svinīgās ceremonijas norises vietai un pasākuma formātam.
1.3. Jebkāda ar šo līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem. Ja šajā Līgumā noteikto Uzdevumu izpildes ietvaros Izpildītājs rada Pasūtītājam nododamu autordarbu, tas uz neierobežotu laiku nodod Pasūtītājam visas savas uz darbu attiecināmās tiesības, tai skaitā mantiskās tiesības, autortiesības un blakustiesības, vislielākajā apmērā, kādā vien šāda tiesību nodošana tiek atļauta šo sfēru regulējošajos Latvijas Republikas normatīvajos aktos, turklāt Pasūtītājam atļauts visas tā rīcībā nonākušās tiesības nodot trešajām personām. Autors saglabā savas neatsavināmās autora personiskās tiesības.
1.4. Pasūtītājs par saviem vai savu atbalstītāju (sponsoru) līdzekļiem apņemas nodrošināt šādu darbu izpildi:
1.4.1. Pārvietojamās televīzijas stacijas noma un tās profesionāla apkalpošana;
1.4.2. Televīzijas signāla pārraidīšana;
1.4.3. Apskaņošana (ar personālu, uzbūvi, nobūvi un apkalpošanu);
1.4.4. Gaismošana (ar uzbūvi, nobūvi, apkalpošanu), sarkanā paklāja nodrošināšana Trīs Zvaigžņu balvas svinīgajai ceremonijai;
1.4.5. Televīzijas krāna (teleskopiskā krāna) uzbūve, nobūve, apkalpošana;
1.4.6. Trīs Zvaigžņu balvas nomināciju uzvarētāju balvu “Zelta ķieģeļu” modelēšana un ražošana.
2. Uzdevumu izpildes rezultātu pieņemšanas – nodošanas nosacījumi
2.1. Izpildītājs nodod Pasūtītājam Uzdevumu izpildes materiālos rezultātus (materiāla rakstura nodevumus) Rīgā, Grostonas ielā 6B. Nemateriāla rakstura nodevumi, kur tas ir iespējams un nepieciešams, nododami Pasūtītājam elektroniski, nosūtot tos Pasūtītāja pilnvarotajam pārstāvim, izmantojot vispārpieņemtus elektronisko dokumentu un datņu formātus.
2.2. Par Uzdevumu izpildes rezultāta nodošanas dienu tiek uzskatīta diena, kad Izpildītājs Pasūtītājam nodod Uzdevumu izpildes rezultātu, kuru rakstiski vai mutiski apstiprina Pušu pilnvarotie pārstāvji.
2.3. Trīs Zvaigžņu balvas svinīgās ceremonijas realizācija pilnā apjomā nododama Pasūtītājam:
2.3.1. līdz 2026. gada 7. janvāra pulksten 18:00 attiecībā uz faktiskās ceremonijas noturēšanu, kas noritēs no 2026. gada 7. janvāra pulksten 19:00 līdz 23:00, TV tiešraidi un ieraksta producēšanu;
2.3.2. līdz 2026. gada 7. janvāra pulksten 18:00 attiecībā uz ceremonijas pavadošo dokumentāciju un visām no ceremonijas izrietošajām atskaitēm.
2.4. Pusēm vienojoties vai, ja tas paredzēts šajā Līgumā, atsevišķas Uzdevumu sadaļas un/vai no tām izrietošo dokumentāciju iespējams Pasūtītājam nodot pa daļām, atbilstoši Pušu noteiktajiem šo sadaļu izpildes un nodošanas termiņiem.
2.5. Ja Izpildītājs noteiktajā termiņā Uzdevumu izpildes rezultātu vai tā daļu nav piegādājis, ir piegādājis nekvalitatīvu vai neatbilstošu šī Līguma punktā 1.1. noteiktajām prasībām, tiek sastādīts defekta akts, kurā Pasūtītājs norāda atklātos trūkumus vai arī Pasūtītāja pilnvarots pārstāvis pretenziju Izpildītājam izsaka mutiski, telefoniski vai izmantojot jebkādus citus Pusēm pieņemamus saziņas līdzekļus. Izpildītājam par saviem līdzekļiem šie trūkumi jānovērš 5 (piecu) dienu laikā. Trūkumu novēršanas termiņa kavējuma gadījumā Izpildītājam tiek aprēķināts līgumsods 0,5% (viena puses procenta) apmērā no Līgumcenas par katru trūkumu novēršanas termiņa kavējuma dienu.
2.6. Defekta aktu, ja tāds sastādīts, paraksta Pušu pilnvaroti pārstāvji un tas kļūst par šī Līguma neatņemamu sastāvdaļu.
2.7. Izpildītājs ir atbildīgs par piegādājamā Uzdevumu izpildes rezultāta pilnīgas vai daļējas bojāejas vai bojāšanās risku līdz tā nodošanai Pasūtītājam.
3. Līguma summa un norēķinu kārtība
3.1. Maksa par Uzdevumu izpildi, ieskaitot nodokļus, nodevas un visus citus ar Līguma izpildi saistītos izdevumus tiek noteikta līdz 69’732,37 EUR (sešdesmit deviņi tūkstoši septiņi simti trīsdesmit divi euro un 37 centi), ieskaitot PVN (turpmāk šī Līguma tekstā – Līgumcena). Līgumcena var tikt koriģēta atbilstoši faktiski izlietotajiem resursiem, materiāliem un paveiktajiem Uzdevumiem.  
3.2. Līgumcena tiek apmaksāta pa daļām 5 (piecu) darba dienu laikā pēc attiecīga Izpildītāja rēķina saņemšanas, Izpildītājam izrakstot rēķinus šādā kārtībā un termiņos:
3.2.1. par summu 30’000,00 EUR (trīsdesmit tūkstoši euro  un 00 centi), ieskaitot PVN, – ne ātrāk kā līdz 2025. gada 3. novembrim;
3.2.2. par summu līdz 39’732,37 EUR (trīsdesmit deviņi tūkstoši septiņi simti trīsdesmit divi euro un 37 centi), ieskaitot PVN, – ne ātrāk kā līdz 2026. gada 7. janvārim.
3.2.3. Līguma 3.1. un 3.2.2. punktos noteiktā summa tiks aprēķināta atbilstoši faktiski izmantotajiem resursiem, materiāliem un paveiktajiem Uzdevumiem, tā var nesasniegt attiecīgajos punktos norādīto maksimālo apjomu.
3.3. Ja Pasūtītājs neveic samaksu par Uzdevumu izpildi laikus, tas maksā Izpildītājam līgumsodu 0,5% (vienas puses procenta) apmērā no laikā nesamaksātās summas par katru nokavēto dienu, taču ne vairāk kā 10% (desmit procentus) no nesamaksātās summas.
3.4. Līguma 3.2.1. un 3.2.2. apakšpunktos noteikto summu apmaksa tiks veikta, ja Izpildītajam un tā patiesā labuma guvējam uz rēķinu izrakstīšanas datumu nebūs aktuālu nodokļu parādu. 
4. Pušu saistības
4.1. Izpildītāja saistības:
4.1.1. Izpildītājs apņemas veikt Uzdevumu izpildi un to rezultātu nodošanu Līgumā paredzētajā termiņā, apjomā un kvalitātē.
4.1.2. Izpildītājs apņemas veikt Uzdevumu izpildi savās telpās, izmantojot savu tehnisko nodrošinājumu, materiālus un darbaspēku.
4.1.3. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar šī Līguma noteikumu pārkāpumu, ja Izpildītājs tajos ir vainojams.
4.1.4. Izpildītājs apņemas ievērot darba drošības prasības Uzdevumu izpildes laikā.
4.2. Pasūtītāja saistības:
4.2.1. Pasūtītājs apņemas veikt samaksu par kvalitatīvi un laikā izpildītiem Uzdevumiem šajā Līgumā noteiktajos termiņos un kārtībā.
4.2.2. Pasūtītājs apņemas savlaicīgi veikt Izpildītāja izpildīto uzdevumu, tai skaitā materiāla rakstura nodevumu, (ja tādi Uzdevumu izpildes gaitā ir radīti), pieņemšanu.
4.3. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunprātīgu darbību vai nolaidības rezultātā.
4.4. Puses apņemas līdz 2026. gada 1. septembrim noslēgt samērojama rakstura un satura līgumu par pasākuma “Trīs Zvaigžņu balva 2026” organizēšanu, atbilstoši Iepirkuma procedūras nosacījumiem, iesniegtajam piedāvājumam un pieņemtajam lēmumam. 
5. Līguma termiņš un pirmstermiņa izbeigšana
5.1. Šis Līgums stājas spēkā ar tā parakstīšanas brīdi un ir spēkā līdz Pušu savstarpējo saistību pilnīgai izpildei, veicot šī Līguma 1.2. punktā noteiktos Uzdevumus laika posmā no 2025. gada 1. jūnija līdz 2026. gada 7. janvārim. 
5.2. Līgums var tikt izbeigts pirms termiņa, Pusēm par to rakstveidā vienojoties.
5.3. Līguma pirmstermiņa izbeigšanas gadījumā Izpildītājam līdz Līguma izbeigšanas brīdim jāpilda Līgumā noteiktie Uzdevumi, savukārt Pasūtītājam jāveic samaksa par tiem.
6. Citi noteikumi
6.1. No Līguma parakstīšanas brīža jebkurš paziņojums vai vēstule, kuru kāda no Pusēm nosūta otrai, tiek uzskatīta par saņemtu 5 (piecu) darba dienu laikā, ja paziņojums vai vēstule ir nosūtīta Latvijas Republikas teritorijā ierakstītā sūtījumā uz šajā Līgumā norādīto līgumslēdzējas Puses adresi.
6.2. Līguma grozījumi un papildinājumi ir spēkā, ja tie noformēti rakstveidā un abpusēji parakstīti. Šādā gadījumā Pušu rakstiskā vienošanās tiek pievienota šim Līgumam un kļūst par šī Līguma neatņemamu sastāvdaļu.
6.3. Puses ir atbildīgas viena otrai par šajā Līgumā paredzēto saistību neizpildi vai nepienācīgu izpildi, un tām jāatlīdzina cietušajai Pusei šajā sakarā radušies zaudējumi. Zaudējumu atlīdzība neatbrīvo Puses no turpmāko saistību izpildes.
6.4. Puses apņemas aizsargāt un neizpaust trešajām personām sakarā ar Līguma izpildi iegūto tehnisko, komerciālo un citu informāciju.
6.5. Šajā Līgumā noteikto saistību izpilde uz objektīvi nepieciešamo laiku tiek pārtraukta un Puses ir atbrīvotas no atbildības, ja šo saistību izpildi liedz, traucē, kavē vai arī citādi padara neiespējamu nepārvaramas varas vai ārkārtēju apstākļu (izņēmuma stāvokļa) iestāšanās, kas ir ārpus Pušu gribas un ietekmes sfēras, jeb force majeure apstākļi (piemēram, stihiskas nelaimes, avārijas, blokādes, katastrofas, epidēmijas, kara darbība, streiki, iekšējie nemieri vai kādi valdības noteikti ierobežojumi un to stāšanās spēkā, traucējumi piekļūšanai interneta tīklam, vai arī kāds cits iemesls, kas nav otras Puses kontrolē un nav kādas Puses izraisīts). Puses par šādu apstākļu iestāšanos nekavējoties informē otru pusi.
6.6. Gadījumā, ja force majeure apstākļi turpinās ilgāk par 20 (divdesmit) darba dienām, katra Puse ir tiesīga pārtraukt šī Līguma darbību, iesniedzot otrai Pusei rakstisku paziņojumu, ja vien Puses rakstiski nevienojas citādi.
6.7. Līguma izpildei katra Puse nozīmē vienu pārstāvi, kuru pienākums ir vadīt un sekot Līguma izpildei un informēt gan savu, gan otru Pusi.
6.7.1. Pasūtītāja nozīmētais pārstāvis ir:
6.7.1.1. , tālrunis: +371-, e-pasts:.
6.7.2. Izpildītāja nozīmētais pārstāvis un Līguma izpildē tieši iesaistītais darbinieks ir:
6.7.2.1. , tālrunis: +371-, e-pasts:.
6.7.3. Attiecīgā Puse informē otru Pusi par pārstāvju nomaiņu 5 (piecu) darba dienu laikā.
6.8. Visus strīdus un nesaskaņas, kas radīsies šī Līguma darbības laikā un izpildes gaitā, Puses apņemas risināt pārrunu ceļā, bet, ja viena kalendārā mēneša laikā risinājumu panākt nav iespējams, strīds nododams izskatīšanai Latvijas Republikas tiesā atbilstoši normatīvajiem aktiem noteiktajā kārtībā.
6.9. Līgums sastādīts elektroniski, latviešu valodā, uz 3 (trīs) lapaspusēm. Līgums parakstīts ar drošu elektronisko parakstu, kam pievienots laika zīmogs. Līguma datums ir pēdējā pievienotā drošā elektroniskā paraksta un tā laika zīmoga pievienošanas datums.
7. Pušu paraksti.

Lapaspuse Nr. 1 no 3
DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
